《东坡先生挽词 其八》
宋代·释道潜

当年吴会友名缁，尽是人天大导师。拔俗高标元自悟，妙明真觉本何疑。

篮舆行处依然在，莲社风流固已衰。它日西湖吊陈迹，断桥堤柳不胜悲。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。